section_heading: Vojna karijera
paragraph_text: Popov je u bugarsku vojsku stupio u kolovozu 1878. godine. Vojnu školu u Sofiji završio je 1882. godine, a te iste godine u kolovozu promaknut je u čin potporučnika. Od te godine nalazi se na službi u 22. pješačkoj satniji nakon čega služi u 22. pješačkoj satniji. Čin poručnika dostiže u kolovozu 1885., u čin satnika promaknut je u siječnju 1887., dok je u čin bojnika unaprijeđen u veljači 1892. godine.Попов, Христо Рачев, Boinaslava.net, pristupljeno 30. studenog 2021. U siječnju 1899. promaknut je u čin potpukovnika, dok od iduće, 1900. godine, zapovijeda satnijom u 19. pješačkom puku. Nakon toga služi u 7. pješačkom puku, da bi u siječnju 1904. bio unaprijeđen u čin pukovnika. Godine 1909. imenovan je zapovjednikom 2. brigade 9. plevenske pješačke divizije kojom zapovijeda tijekom Balkanskih ratova.Попов, Христо Рачев, Българската армия в Първата световна война (1915–1918), pristupljeno 30. studenog 2021.